Malibu Country Lodge is net buite Pretoria naby Roodeplaat Dam in Kameeldrift-Oos langs Sefako Makgato-rylaan (vootheen Zambezi-rylaan) geleë. Dié lodge is op ’n privaat plaas en verskaf oornagverblyf, wegbreke, geriewe vir sakegeleenthede en spesiale funksies soos onvergeetlike troues, herdenkings en verjaardagsvieringe.
Verblyf word in superieure- en standaardkamers gebied en elke eenheid spog met ’n moderne Afrika-atmosfeer wat rus en ontspanning verseker. Elke kamer beskik oor ’n en suite-badkamer, ’n TV met sekere DStv-kanale, yskassie, en tee-en koffiemaakgeriewe. Daar is ook ’n restaurant, konferensie-kamer, boma, braaigeriewe en ’n swembad. Parkeerplek is beskikbaar op die perseel.